stanford-oval/wikipedia huggingface dataset:
מצב כרוני

| --- | --- |
 תסמינים:  ראו למטה
 קישורים ומאגרי מידע
 MeSH:  D002908
 סיווגים
 ICD-11:  XT8W 
 
מצב כרוני הוא מצב בריאותי או מחלה אצל בני אדם, אשר מתמשכים או בעלי השפעות ארוכות טווח. לעיתים רבות נעשה שימוש במונח "כרוני" כאשר המחלה ממשיכה להתקיים אצל האדם מעל לשלושה חודשים. מחלות כרוניות נפוצות כוללות בין היתר סוכרת, הפרעות תפקודיות במערכת העיכול, דלקת מפרקים, אסתמה, סרטן, מחלת ריאות חסימתית כרונית, מחלת ליים, מחלות אוטואימוניות, הפרעות גנטיות ומספר מחלות ויראליות כגון הפטיטיס C ואיידס. מחלה שמסתיימת במוות של האדם כתוצאה מהמחלה נחשבת למחלה סופנית. במקרים מסוימים עשויים לשנות את ההגדרה של מחלה מסוימת ממחלה סופנית למחלה כרונית. סוכרת ו-HIV, למשל, נחשבו בעבר למחלות סופניות, אך כיום הן נחשבות למחלות כרוניות, בשל הזמינות של אינסולין לחולי הסוכרת, והזמינות של טיפול תרופתי יומיומי לאנשים עם HIV, אשר מאפשרים לכל אותם האנשים להמשיך ולחיות, תוך שהם מתמודדים יום יום עם ניהול התסמינים של המחלות.
ברפואה מצבים כרוניים מובחנים כשונים ממצבים אקוטיים. מצב אקוטי משפיע בדרך כלל על חלק אחד של הגוף, אשר מגיב לטיפול רפואי מסוים. מצב כרוני, לעומת זאת, משפיע בדרך כלל על מספר אזורים בגוף, אינו מגיב באופן מלא לטיפול מסוים ונמשך לאורך תקופה ממושכת.
למצבים כרוניים עשויים לעיתים להיות תקופות בהן המחלה חולפת באופן זמני, או תקופות בהן המחלה חוזרת, או אף מקרים בהן יש הרעה של המצב. תקופות של הפוגה והרעה של המצב נפוצות יחסית, כאשר מתייחסים להפרעות הנובעות מהתמכרות לסמים, אשר יש הסבורים כי מצבים אלו נופלים גם כן תחת הקטגוריה של מצב כרוני.
מצבים כרוניים נובעים לעיתים רבות ממחלות שאינן מדבקות. עם זאת, חלק מהמצבים הכרוניים נגרמים על ידי זיהומים העוברים מאדם לאדם כגון HIV/איידס.
לפי ההערכות 63% מכלל מקרי המוות ברחבי העולם הם ממצבים כרוניים. מחלות כרוניות מהוות את הגורם העיקרי לתמותה, ולפי ההערכות של ארגון הבריאות העולמי כ-38 מיליון מקרי מוות בשנה נובעים ממחלות שאינן מדבקות. לכ-40% מהאוכלוסייה הבוגרת בארצות הברית יש לפחות שני מצבים כרוניים.
דוגמאות לסוגים נפוצים של מצבים כרוניים

סרטן
מחלות לב וכלי דם, כולל אי-ספיקת לב ומחלות לב איסכמיות
מחלות נשימה כרוניות, כגון אסתמה ומחלת ריאות חסימתית כרונית
סוכרת (סוכרת מסוג 1, סוכרת מסוג 2, טרום סוכרת, סוכרת הריונית)
מחלת אלצהיימר
פרפור עליות
הפרעת קשב, ריכוז והיפראקטיביות (ADHD)
מחלות אוטואימוניות, כגון קוליטיס כיבית, לופוס אריתמטוס, מחלת קרוהן, מחלת צליאק, ומחלת השימוטו
אוטיזם או תסמונת אספרגר
לקות ראייה
שיתוק מוחין
מחלת השתל נגד המאכסן
דיכאון
דלקת כבד כרונית
אי-ספיקת כליות כרונית
מחלות אוסטאוארטיקולריות כרוניות, כגון דלקת מפרקים ניוונית ודלקת מפרקים שיגרונית
כאב כרוני, כגון תסמונת כאב לאחר כריתת כלי דם
מצבים דרמטולוגיים כגון דלקת עור אטופית ופסוריאזיס
לקות שמיעה
תסמונות אהלרס-דנלוס
אנדומטריוזיס
אפילפסיה
דאבת (פיברומיאלגיה)
איידס
ספרוציטוזיס תורשתי
מחלת הנטינגטון
יתר לחץ דם
מחלת ליים
הפרעה נפשית
מיגרנות
טרשת נפוצה
תסמונת התשישות הכרונית
נרקולפסיה
השמנת יתר חולנית
דלדול עצם (אוסטאופורוזיס)
מחלת פרקינסון
מחלת חניכיים
תסמונת השחלות הפוליציסטיות
תסמונת הטכיקרדיה התנוחתית
אנמיה חרמשית
דום נשימה בשינה
שחפת
ראו גם

כאב כרוני
השפעות ארוכות טווח של הקורונה
לימודי מוגבלות
הערות שוליים

↑  Bernell S, Howard SW (2016-08-02). "Use Your Words Carefully: What Is a Chronic Disease?". Frontiers in Public Health. 4: 159. doi:10.3389/fpubh.2016.00159. PMC 4969287. PMID 27532034.
↑  Jaeger J, Borod JC, Peselow E (בספטמבר 1996). "Facial expression of positive and negative emotions in patients with unipolar depression". Journal of Affective Disorders. 11 (1): 43–50. doi:10.1097/00006416-199609000-00014. PMC 2944927. PMID 2944927. {{cite journal}}:  (עזרה)
↑  Dennis M, Scott CK (בדצמבר 2007). "Managing addiction as a chronic condition". Addiction Science & Clinical Practice. 4 (1): 45–55. doi:10.1151/ascp074145. PMC 2797101. PMID 18292710. {{cite journal}}:  (עזרה)
↑  "WHO | Noncommunicable diseases country profiles 2011". WHO. אורכב מ-המקור ב-28 במרץ 2013. נבדק ב-2020-09-11. {{cite web}}:  (עזרה)
↑  "Noncommunicable diseases. Fact sheet". World Health Organization. בינואר 2015. נבדק ב-5 באפריל 2016. {{cite news}}:  (עזרה)
↑  Gerteis J, Izrael D, Deitz D, et al.Multiple Chronic Conditions Chart-book. Rockville, MD: Agency for Healthcare Research and Quality;2014
↑  "Chronic Diseases in America". Center for Disease Control. 1999. נבדק ב-10 באוגוסט 2020. {{cite journal}}:  (עזרה)
| --- | --- |
בקרת זהויות :  NLI: 987007286463605171  BnF: cb11949150p (data)  GND: 4208496-9  LCCN: sh85025392  NKC: ph134824
מקוללת

| --- | --- |

 מבוסס על:  לה יורונה
 בימוי:  מייקל צ'אבס
 הופק בידי:  ג'יימס ואן   גארי דאוברמן   אמיל גלדסטון
 תסריט:  טוביאס יאקוניס מיקי דוגטרי
 עריכה:  פיטר גוודאס
 שחקנים ראשיים:  לינדה קרדליני   ריימונד קרוז   פטרישה ולאסקז
 מוזיקה:  ג'וסף בישארה
 צילום:  מיכאל בורג'ס
 מדינה:  ארצות הברית
 חברת הפקה:  ניו ליין סינמה   אטומיק מונסטר
 חברה מפיצה:  האחים וורנר
 שיטת הפצה:  וידאו על פי דרישה 
 הקרנת בכורה:  ארצות הברית 19 באפריל 2019   ישראל 18 באפריל 2019
 משך הקרנה:  93 דקות
 שפת הסרט:  אנגלית • ספרדית
 סוגה:  אימה • על-טבעי
 תקציב:  9 מיליון דולר
 הכנסות:  123.1 מיליון דולר
 הכנסות באתר מוג'ו:   untitlednewline
 סרט קודם:  "הנזירה" (2018)
 סרט הבא:  "אנאבל חוזרת הביתה" (2019)
 סרטים בסדרה:  היקום הקולנועי של לזמן את הרוע
 אתר רשמי
 דף הסרט ב־IMDb
 
"קללת לה יורונה" (באנגלית: The Curse of La Llorona) הוא סרט אימה על-טבעי אמריקאי שבוים בידי מייקל צ'אבס. תסריטו נכתב בידי ג'יימס ואן, גארי דאוברמן ואמיל גלדסטון. בין שחקניו הראשיים של הסרט נמנים לינדה קרדליני, פטרישיה ולאסקז וריימונד קרוז. הסרט הוא הסרט השישי שיצא במסגרת היקום הקולנועי של לזמן את הרוע.
הסרט עלה לאקרנים ב-19 באפריל 2019, בהפצתם של האחים וורנר. בישראל, עלה לאקרנים כבר ב-18 באפריל 2019.
היסטוריה

"לה יורונה. האישה הבוכייה. לה יש מראה מבעית, אשר נלכד בין גן העדן לגיהנום. גורלה נחתם כנורא. עצם אזכור השם שלה גרם לדברים אפלים לקרות במשך כמה דורות.'
"במהלך חייה הכאובים והעצובים, הטביעה לה יורונה את ילדיה תוך שהיא מטביעה את עצמה גם כן.'
"דמעותיה נצחיות. הן קטלניות, ואלו אשר ישמעו את זעקותיה ואת בכייה מאותו הערב בו הטביעה את עצמה ואת ילידה יוכו חרדה והלם. לה יורונה מתגנבת בצללים במטרה למצוא ילדים חדשים אשר יחליפו את שלה. ככל שחולפות השנים, תשוקתה להשגת ילדים חדשים גדלה וגוברת... וכך גם זעמה.'
"בשנות ה-70 בלוס אנג'לס, השרתה לה יורונה תחושת בעתה ופחד בלילות - בעיקר בפני ילדים.'
"הסרט מתמקד באם המתעלמת מאזהרותיה של לה יורונה. עד מהרה, נמשכת האם ומשפחתה אל העולם האפל והעל-טבעי המאיים על חייה ועל חיי ילדיה. התקווה היחידה שלהם לשרוד את זעמה הקטלני של לה יורונה תלויה בכומר מסתורי.'
"היזהרו מהיללה המצמררת שלה... לה יורונה תנסה בכל דרך למשוך אתכם אל האפלה. זאת מפאת ייסוריה אשר ילוו אותה לעד. בנפשה אין כלל רחמים. אין דרך לברוח מהקללה של לה יורונה.'
צוות השחקנים והדמויות

| 0 | 1 | 2 |
| --- | --- | --- |
|  לינדה קרדליני – אנה  רומן כריסטו – כריס  ג'ייני-לין קינצ'ן – סמנתה  ריימונד קרוז – רפאל  מריסול רמירז – לה יורונה |  פטרישיה ולאסקז – פטרישיה אלווארז  שון פטריק תומאס – הבלש קופר  טוני אמנדולה – האב פרז  איירין קנג – דונה  אוליבר אלכסנדר – קרלוס |  איידן לבנדובסקי – תומאס  פול רודריגז – השוטר קרלו  ג'ון מרשל ג'ונאס – אדון הנקינס  ריקרדו מאמוד-וגה – פרז  ג'יידן ולדיביה – דייגו |
הפקה

ב-9 באוקטובר 2017, נודע כי מפיק הסרט יהיה ג'יימס ואן, ובמאי הסרט יהיה מייקל צ'אבס. עוד נודע כי לינדה קרדליני תהיה השחקנית הראשית בסרט וכי שמו במקור היה צריך להיות "הילדים". בסמוך לכך פורסם גם כי בסרט ישתתפו שון פטריק תומאס וריימונד קרוז. ביולי 2018, נודע כי שמו הסופי של הסרט יהיה "קללת לה יורונה".
הפקה > צילומים

שלב הצילומים של הסרט החלו כבר בנובמבר 2017. הטריילר של הסרט הופץ ב-18 באוקטובר 2018, ביחד עם כרזתו. בישראל, הפרימיירה של הסרט התקיימה כבר ב-16 באפריל 2019, בקניון איילון.
הפקה > הכנסות

הסרט הרוויח בשלושת הימים הראשונים לצאתו 56.5 מיליון דולר, מתקציב של כ-9 מיליון דולר, והיה הסרט לסרט החמישי במסגרת היקום הקולנועי של לזמן את הרוע, אשר מצליח להתברג במקום ה-1 ברשימת הסרטים הרווחיים ביותר בשבוע צאתם. כמו כן, פתיחתו של הסרט, היא הפתיחה ה-27 הגדולה ביותר בכל הזמנים לסרט בחודש אפריל.
מוזיקה

בדומה לפסקולי הסרטים "לזמן את הרוע", "אנאבל" ו"לזמן את הרוע 2", גם פסקול הסרט "קללת לה יורונה" הולחן על ידי ג'וסף בישארה. הפסקול יצא ב-19 באפריל 2019, בהוצאת חברת התקליטים ווטר-טאוור מיוזיק, בשם The Curse of La Llorona. בין היתר, עלה הפסקול לרשת הזרמת המדיה ספוטיפיי.
עטיפת הפסקול עוצבה בדומה לכרזת הסרט עצמו.
הערות שוליים

↑  https://www.boxofficemojo.com/movies/?page=main&id=untitlednewline.htm
↑  The Curse of la Llorona, Box Office Mojo
1 2  Kroll, Justin (2017-10-09). "Linda Cardellini to Star in James Wan Horror-Thriller 'The Children' (EXCLUSIVE)". Variety (באנגלית אמריקאית). נבדק ב-2018-10-08.
↑  מקוללת - סינמה סיטי, באתר www.cinema-city.co.il
↑  Linda Cardellini to Take on The Children in James Wan-Produced Feature - Dread Central, www.dreadcentral.com (באנגלית)
↑  Kroll, Justin (2017-10-11). "'Barbershop's' Sean Patrick Thomas Joins James Wan's Horror Film 'The Children'". Variety (באנגלית אמריקאית). נבדק ב-2018-10-08.
↑  "Raymond Cruz Joins New Line Horror Movie 'The Children' (Exclusive)". The Hollywood Reporter (באנגלית). נבדק ב-2018-10-08.
↑  deadline.com
↑  Sierra Heuermann on Instagram: “That’s a wrap! Had an amazing time working with old friends and now the best new ones on The Children directed by Michael Chaves.…”, Instagram (באנגלית)
↑  Warner Bros. Pictures (2018-10-18), The Curse of La Llorona - Teaser Trailer [HD], נבדק ב-2018-10-22
↑  sereTov on Instagram: “לאן היא תגיע בהמשך היום? לקחת את הילדים שלכם... #מקוללת #תברחו_עכשיו”, באתר Instagram (באנגלית)
1 2  Weekend Box Office Results for April 19-21, 2019 - Box Office Mojo, www.boxofficemojo.com
↑  Top April Opening Weekends at the Box Office, www.boxofficemojo.com
↑  The Curse of La Llorona Soundtrack, Soundtrack Mania, ‏2019-04-21 (באנגלית)
1 2  The Curse of La Llorona (Original Motion Picture Soundtrack), נבדק ב-2019-04-30
| ג'יימס ואן |
| --- | --- | --- |
| סרטים שביים | "המסור 0.5" • "המסור" • "דממת המוות" • "הרוע שבפנים" • "לזמן את הרוע" • "הרוע שבפנים 2" • "מהיר ועצבני 7" • "לזמן את הרוע 2" • "אקוומן" • "ממאיר" • "אקוומן 2: הממלכה האבודה" |  |
| סרטים שהפיק | "אנאבל" • "השד" • "הרוע שבפנים 3" • "כיבוי אורות" • "אנאבל: הבריאה" • "הרוע שבפנים: המפתח האחרון" • "הנזירה" • "קללת לה יורונה" • "אנאבל חוזרת הביתה" • "לזמן את הרוע 3: בשליחות השטן" |  |
| סרטים שהסריט | "המסור 3" • "הנזירה" • "אנאבל חוזרת הביתה" • "לזמן את הרוע 3: בשליחות השטן" |  |
| קומיקסים שכתב | "הגבר הממאיר" |  |
| ערכים קשורים | אטומיק מונסטר |  |
נהנתנות

נֶהֶנְתָנוּת או הֵדוֹנִיזְם (מיוונית: Ἡδονισμός, מהמילה הֶדוֹן שפירושה "עונג") היא גישה בתורת המידות בפילוסופיה הגורסת כי תכליתו וסיבתו של כל מעשה אנושי הוא התשוקה להנאה. כהגדרה העונג הוא התגלמות הטוב, והכאב - התגלמות הרע. לצורך העניין עונג נחשב כסיפוק של כל תשוקה שהיא (גופנית ושאינה גופנית), וכאב - צער או סבל מכל סוג. עם זרם זה נמנים אריסטיפוס, אפיקורוס וג'רמי בנת'ם.
אריסטיפוס מקירנה ייסד את זרם הנהנתנות בפילוסופיה היוונית. בעקבות סוקרטס שאמר כי "האושר מהווה את אחת ממטרותיה של הפעילות המוסרית", גרס אריסטיפוס כי ההנאה מהווה את הטוב העליון. אפיקורוס טען את אותו הטיעון אך הוא העמיד את ההנאה הרוחנית מעל ההנאה החושית שהיא תלויה רבות במקרה ולא ברצון. הוא גם קבע שאין שום הנאה פסולה כשלעצמה. עקרונות אלו של אתיקה מטריאליסטית שימשו כנשק במלחמה נגד מוסר של ויתור, צווי חובה ומְגַנֵּי ההנאה החושנית. זכותו הטבעית של האדם לאושר המתגלם בהנאה, שימשה גם יסוד בתורת האוטיליטריזם (תועלתנות) של בנתם הגורס "מירב ההנאה למירב האנשים". פרויד דן אף הוא ב"עקרון ההנאה" בפסיכואנליזה שלו.
לתפיסה זו מיוחס פרדוקס ההדוניזם (בהתאם), שטוען שאם האדם מחפש באופן עקבי אחר האושר הוא לא ישיג בו, לעומת זאת אם יעשה מעשים שאינם מכוונים לאושר אישי, יגיע לאושר.
בימינו קיים גם פירוש שלילי לכינוי הדוניסט כרודף תענוגות והנאה. גם ההוגים אשר צידדו בעד הדוניזם הדגישו כי דרך המלך בנוגע לחווית ההנאות, צריכה להיות הנאה באופן מידתי ומאוזן[דרוש מקור].
נהנתנות מופיעה גם כניגוד של "התנזרות" או "סיגוף" (אסקטיציזם).
ראו גם

חיים רק פעם אחת
ליברטיניזם
חברה מתירנית
ניהיליזם
משאל העם בפולין (2023)

| --- | --- |

 תאריך:  15 באוקטובר 2023
 מקום:  פולין
 מצביעים:  12,082,588
 הצבעה:  40.91%
 
משאל העם בפולין הוא משאל עם שנערך בפולין ב-15 באוקטובר 2023, לצד הבחירות הפרלמנטריות בפולין (2023).
משאל העם הוחרם על ידי מפלגות האופוזיציה העיקריות ושיעור ההצבעה בו היה 40% בלבד (לעומת יותר מ-70% בבחירות). כתוצאה מאי ההגעה לרף המינימלי של 50% אחוז הצבעה, התוצאות אינן מחייבות משפטית.
שאלות

במשאל העם נשאלו האזרחים ארבע שאלות:
"האם אתה תומך בהפרטת מפעלים בבעלות המדינה לגופים זרים, מה שיוביל לאובדן השליטה של הפולנים על מגזרים אסטרטגיים בכלכלה?"
"האם אתה תומך בהעלאת גיל הפרישה, והחזרת גיל הפרישה לגיל 67 לגברים ולנשים?"
"האם אתה תומך בהסרת המכשול (אנ') על הגבול בין פולין לבלארוס?"
האם אתה תומך בקליטתם של אלפי מהגרים בלתי חוקיים מהמזרח התיכון ואפריקה, בהתאם למנגנון הקליטה הכפויה שנכפתה על ידי הביורוקרטיה האירופית?"
השאלות המוצעות ספג לביקורת על ידי מפלגות ופרשנים מהאופוזיציה. מפלגת השלטון חוק וצדק הואשמה בהסתה נגד מהגרים כדי להגביר את שיעור ההצבעה בקרב מצביעיה ביום הבחירות. החוק שונה זמן קצר לפני ההכרזה על משאל העם כדי לאפשר את קיומו באותו יום של הבחירות לפרלמנט.
מדגם

במדגם הבחירות של IPSOS (אנ') דווח כי אחוז ההצבעה במשאל העם עמד על כ-40%, מתחת לסף המינימלי של 50%, ועל כן משאל העם אינו מחייב.
| מספר שאלה | כן | לא |
| --- | --- | --- |
| 1 (מכירת נכסים) | 2.5% | 97.5% |
| 2 (גיל פרישה) | 4% | 96% |
| 3 (ביטול מחסום) | 2.2% | 97.8% |
| 4 (קבלת מהגרים בכפייה) | 1.4% | 98.6% |
| גיל | תפוקה |
| --- | --- |
18–29: 32.5%
30–39: 40.3%
40–49: 40.2%
50–59: 45.7%
60 ומעלה: 40.6%
תוצאות

תוצאות ההצבעה הוכרזו בהודעת ועדת הבחירות של פולין ב-17 באוקטובר 2023:
| נושא | נושא | תשובה> כן | תשובה> לא | כשר | פסול |
| --- | --- | --- | --- | --- | --- |
| 1. | הפרטת נכסי מדינה לגופים זרים | 394,704 (3.51%) | 10,857,496 (96.49%) | 11,252,200 | 830 388 |
| 2. | העלאת גיל הפרישה | 608,254 (5.39%) | 10,657,211 (94.61%) | 11,283,465 | 799 123 |
| 3. | ביטול המכשול על הגבול בין פולין לבלארוס | 445,270 (3.96%) | 10,808,410 (96.04%) | 11,253,680 | 828 908 |
| 4. | קבלת פליטים מהמזרח התיכון ואפריקה | 360,803 (3.21%) | 10,878,863 (96.79%) | 11,239,666 | 842 922 |
| סך הכל: | סך הכל: | סך הכל: | סך הכל: | 12,082,588 (40.91%) | 12,082,588 (40.91%) |
מאחר שאחוז ההצבעה לא עלה על הסף של מחצית מבעלי זכות הבחירה, בהתאם לחוקת הרפובליקה של פולין, תוצאת משאל העם לא מחייבת.
הערות שוליים

↑  "Poland to vote in privatisation referendum, likely alongside October election". Reuters (באנגלית). 2023-08-11. נבדק ב-2023-08-14.
↑  Telewizja Polska S.A, Strona główna - tvp.pl - Telewizja Polska S.A., www.tvp.pl (בפולנית)
↑  "Polish government unveils fourth referendum query on border barrier removal - English Section - polskieradio.pl". polskieradio.pl (בפולנית). נבדק ב-2023-08-24.
↑  "Last referendum question to concern barrier on Polish-Belarusian border: Def Min". tvpworld.com (בפולנית). נבדק ב-2023-08-24.
↑  "Parliament approves bill to hold referendum on October 15". tvpworld.com (בפולנית). נבדק ב-2023-08-24.
↑  "Wyniki głosowania w Referendum ogólnokrajowym 2023 r." referendum.gov.pl (בפולנית). נבדק ב-2023-10-18.
↑  "Results of voting in Nationwide Referendum 2023". referendum.gov.pl (באנגלית). נבדק ב-2023-10-18.
↑  Tilles, Daniel (2023-08-14). "Referendum to ask Poles if they support EU "imposing thousands of illegal immigrants"". Notes From Poland (באנגלית אמריקאית). נבדק ב-2023-08-14.
↑  Tilles, Daniel (2023-07-03). "Polish ruling party submits bill to allow EU migration referendum on election day". Notes From Poland (באנגלית). נבדק ב-2023-08-14.
↑  Wyniki referendum. Są dane exit poll - WP Wiadomości, web.archive.org, ‏2023-10-15
↑  Radosław Opas (2023-10-15). "Wyniki referendum. Są dane exit poll". wiadomosci.wp.pl (בפולנית). אורכב מ-המקור ב-2023-10-15. נבדק ב-2023-10-15.
↑  "RELACJA. Wyniki exit poll. Znamy zwycięzcę". wpolityce.pl (בפולנית). אורכב מ-המקור ב-2023-10-15. נבדק ב-2023-10-15.
מרייט האנסון

| --- | --- |

 לידה:  23 בינואר 1983 (בת 41) Harplinge church parish, שוודיה 
 שם לידה:  Mariette Petra Carola Hansson
 שם במה:  MaryJet 
 מוקד פעילות:  שוודיה 
 תקופת הפעילות:  מ-2009
 סוגה:  פופ
 שפה מועדפת:  שוודית 
 כלי נגינה:  גיטרה 
 פרופיל ב-IMDb
 
מרייט האנסון (בשוודית: Mariette Hansson; נולדה ב-23 בינואר 1983), לעיתים ידועה בשם מריג'ט (מעוצב כ-MaryJet) או בשמה הפרטי, היא זמרת-יוצרת שוודית. בשנת 2009 השתתפה ב-"Swedish Idol", ששודרה ב-TV4, וסיימה במקום הרביעי.
ב-2013 הייתה הגיטריסטית של להקת מגנוס אוגלאס במהלך הופעותיה בסטוקהולם. בשנת 2014 יצאה לסיבוב הופעות משותף עם אייס וילדר.
במרוצת השנים השתתפה האנסון במלודיפסטיבלן, הקדם השוודי לתחרות הזמר של האירוויזיון, חמש פעמים, ובכולם העפילה לגמר התחרות. הופעת הבכורה שלה בקדם נערכה בשנת 2015 עם השיר "Don't Stop Believing", שדורג בערב הגמר במקום השלישי. שנתיים לאחר מכן שבה פעם נוספת לתחרות עם השיר "A Million Years", שהגיע למקום הרביעי. בשנת 2018 נשלחה עם השיר "For You" להתחרות באירוע, ויחד הם הגיעו למקום החמישי. בשנת 2020 סיים שירה "Shout It Out" את האירוע במקום העשירי עם 51 נקודות בלבד. במלודיפסטיבלן לשנת 2023 ביצעה את "One Day", ודרך שלב גלגל ההצלה הצליחה להעפיל לגמר ולהינצל מהדחה סופית מהתחרות. היא הגיעה למקום השמיני.
דיסקוגרפיה > אלבומי אולפן

2008 – In This Skin
דיסקוגרפיה > מיני-אלבומים

2015 – My Revolution
הערות שוליים

↑  "En inte speciellt ledsen Mariette lämnade "Idol"". Dagens Nyheter. 27 בנובמבר 2009. נבדק ב-11 בפברואר 2015. {{cite news}}:  (עזרה)
↑  "Mariette provar ny roll". אורכב מ-המקור ב-11 בפברואר 2015. נבדק ב-11 בפברואר 2015. {{cite web}}:  (עזרה)
1 2  "Mariette – Don't Stop Believing". svt.se. נבדק ב-11 בפברואר 2015. {{cite web}}:  (עזרה)
↑  "Hanna Fahl: Gammelschlagern lever vidare". DN.SE. 14 בפברואר 2015. נבדק ב-14 בפברואר 2015. {{cite news}}:  (עזרה)
↑  "Måns Zelmerlöw är vinnaren i Melodifestivalen 2015". SVT.se. נבדק ב-2 באוגוסט 2015. {{cite web}}:  (עזרה)
↑  Sweden, Sveriges Television AB, Stockholm. "Melodifestivalen". svt.se (בשוודית). נבדק ב-2017-02-11.
↑  "Tredje gången gillt för Mariette: Jag vill till Eurovision". Aftonbladet. נבדק ב-25 בפברואר 2018. {{cite news}}:  (עזרה)
↑  Allt om finalen: Artisterna och låtarna Expressen Retrieved 27 February 2020
↑  Thornéus, Ebba; Demirian, Natalie; Ek, Torbjörn (7 במרץ 2020). "The Mamas vinner Melodifestivalen 2020". Aftonbladet (בשוודית). נבדק ב-8 במרץ 2020. {{cite web}}:  (עזרה)תחזוקה - ציטוט: url-status (link)
| --- | --- |
בקרת זהויות :  ISNI: 0000 0001 3006 8901  MusicBrainz: 87c527b5-40c1-4066-9ec2-9e92ee6fc313
משפיע (תפקיד)

ערך זה עוסק בתואר משפיע בציבור החסידי הכללי. אם התכוונתם למושג משפיע חסידות חב"ד, ראו .
משפיע הוא רב חסידי שעיקר השפעתו היא בענייני עבודת השם, תיקון המידות והתעלות רוחנית. מקור הכינוי הוא בחסידות חב"ד, שבה מכונים כך מוסרי שיעורים בתורת החסידות. לאחר מכן החלו להשתמש בו גם בחסידוית אחרות.
החל משנות ה-2000 החלו להשתמש בכינוי זה עבור מנהיגים רוחניים שאינם משמשים באדמו"רות ומוסרים שיעורים בחסידות ובעבודת השם. בדרך כלל ניתן הכינוי לרבנים שמנהיגים קהילה חסידית שאינה מזוהה עם חצר מסוימת, או לרבנים המזוהים עם חצר חסידית מסוימת אך מוכרים ומשפיעים גם מחוץ לקהילתם. חלק מהמשפיעים החלו להנהיג קהילות, חלקם כחלופה לחסידויות וחלקם במקביל. משפיעים מפורסמים עצמאיים הם הרב משה וולפסון, הרב צבי מאיר זילברברג, הרב מרדכי מנשה זילבר, הרב אלימלך בידרמן והרב בנימין אייזנברגר. משפיעים מפורסמים המשתייכים לחצר הם הרב יצחק משה ארלנגר (חסיד רחמסטריווקא) והרב אהרן טויסיג (חסיד ויז'ניץ, נכדו של רבי ישראל טויסיג). כמו כן, התואר משפיע משמש למשגיחים בישיבות חסידיות, שתפקידם רוחני ולא בפיקוח על הבחורים.
שימוש נפוץ בתואר זה נעשה בחסידות ברסלב, שבה אין אדמו"ר. קודם לכן כונו הנושאים בתפקיד זה "רבני הקהילה".
ראו גם

משגיח
הערות שוליים

↑  הכירו את האדמו"רים החדשים: "המשפיעים"
מרדכי קורקוס

| --- | --- |
ראב"ד מרקש 
תמונה זו מוצגת בוויקיפדיה בשימוש הוגן. נשמח להחליפה בתמונה חופשית.
 לידה:  1890 ה'תר"ן מרקש
 פטירה:  1954 (בגיל 64 בערך) ז' בתמוז ה'תשי"ד מרקש
 מקום קבורה:  מרקש
 מדינה:  מרוקו
 מקום פעילות:  מרקש
 תקופת הפעילות:  ?–1954 
 תחומי עיסוק:  הלכה, דיינות, תלמוד, דקדוק, פרשנות המקרא
 תפקידים נוספים:  דיין וראב"ד במרקש וראש ישיבת רבי אברהם אזולאי
 רבותיו:  רבי אלעזר הלוי, רבי אברהם בן סוסאן.
 תלמידיו:  ראו לקמן
 חיבוריו:  גדולת מרדכי
הרב מרדכי קורקוס (ה'תר"ן, 1890 - ז' בתמוז ה'תשי"ד, 1954) היה אב בית הדין וראש ישיבה במרקש.
תולדות חייו

נולד בשנת ה'תר"ן במרקש לרבי אברהם קורקוס וסעדה לבית סמאנה. מוצא משפחתו ממגורשי ספרד, ועל אבות המשפחה נמנה רבי יוסף קורקוס (אם כי אין ידיעות ספציפיות על כך שרבי מרדכי הוא מצאצאיו). אביו נפטר כשהיה בן 11 והוא גדל אצל סבו רבי שמואל קורקוס.
למד במרקש אצל רבי יצחק בן חרבון, וכן בישיבתו של רבי אלעזר הלוי, בעל "עבודת הלוי" ותקופה מסוימת גם אצל רבי אברהם בן סוסאן. השתלם גם בדקדוק.
שימש כראש הישיבה על שם רבי אברהם אזולאי במרקש, והעמיד תלמידים רבים. לצד זאת, שימש דיין ומורה צדק בבית דינו של הרב משה זריהן, יחד עם הרב שאול אבן דנאן, ואחר כך יחד עם הרב אפרים שלום אנקאווא. ולאחר שהרב זריהן יצא לגמלאות בשנת ה'תש"ט התמנה לכהן תחתיו כאב בית הדין של מרקש. לאחר חצי שנה פרש מתפקידו. את מקומו מילא הרב מכלוף אבוחצירא, והרב קורקוס המשיך לכהן כסגן הראב"ד.
נפטר בז' בתמוז ה'תשי"ד, ונקבר בבית הקברות היהודי במרקש.
מתלמידיו

הרב יאיר חפוטא - רבה של באר יעקב.
הרב ברוך סבאג - דיין במרקש ואב"ד באספי. מחבר הספר "מנחה בלולה".
הרב חיים ביטון - רבה של מלייה וראש ישיבת עץ חיים בה. בעל "לב חיים" ו"שמחת חיים".
ספרו

גדולת מרדכי - יצא לאור מכתב ידו של תלמידו הרב יאיר חפוטא. הספר כולל שני חלקים:
בחלק הראשון חידושים על מסכת כתובות ומסכת בבא קמא, הלכות פסח, מועדים ואיסור והיתר וכמה תשובות הלכתיות.
החלק השני כולל פירוש על פירוש רבי אברהם אבן עזרא על התורה, דרשות ודברי מוסר.
לקריאה נוספת

שלמה מיארה, מראקש וחכמיה, חלק א, בהוצאת "יד הרב זריהן", אלול ה'תשע"ה, עמ' 150-146; 298-296.
הרב יוסף הלל, מצבות מראכש, ירושלים תשע"ו, עמ' 600–601.
הערות שוליים

↑  ראו: גדולת מרדכי (קורקוס) מסכת כתובות, עמ' יח.
↑  אור המערב: ירחון תורני למורשת יהדות המערב, טז., ירושלים: אור המערב, תשע"ד, עמ' ע"ד
| --- | --- |
בקרת זהויות :  NLI: 987007413531005171  GND: 1051483379  LCCN: n95085890  VIAF: 53401403   WorldCat (עם VIAF): 53401403 
| 0 | 1 | 2 |
| --- | --- | --- |
| הקודם: הרב משה זריהן | רבנים ראשיים של מרקש | הבא: הרב מכלוף אבוחצירא |
משאל העם החוקתי בברזיל (1993)

סמל ברזיל
משאל עם חוקתי התקיים בברזיל ב-21 באפריל 1993. המשאל נערך על מנת להכריע ביחס לצורת המשטר שתנהג במדינה. המשתתפים הכריעו ברוב גדול בעד השארת צורת המשטר שנהגה ערב המשאל - רפובליקה נשיאותית.
רקע

ברזיל הייתה לרפובליקה לאחר ההפיכה הצבאית של 1889, שהביאה להדחתו של הקיסר פדרו השני, לסופה של האימפריה הברזילאית ולכינונה של הרפובליקה הישנה. המשטר שנהג בברזיל משם ואילך היה נשיאותי (למעט תקופה פרלמנטרית קצרה בין 1961 לבין 1963).
המשטר הצבאי שהוכרז בברזיל בשנת 1964 תם בשנת 1985, וב-1988 אומצה חוקה חדשה למדינה. חבר בית הנבחרים אנטוניו אנריקה ביטנקור דה קונה בואנו (Antônio Henrique Bittencourt da Cunha Bueno) היה בין חברי האספה שכוננה את החוקה ותמך בכינונו מחדש של המשטר המלוכני. כתוצאה ממאמציו נכלל בחוקה סעיף, שקבע כי ייערך משאל עם על מנת לתת לגיטימציה לשינוי צורת המשטר במדינה, שיצא לפועל בשעתו באמצעות הפיכה צבאית, וכי תינתן לאזרחים האפשרות לתמוך בכינונה מחדש של מונרכיה קונסטיטוציונית, כלומר מלך בעל סמכויות סמליות כראש המדינה ולצדו משטר פרלמנטרי נבחר. הצעת בואנו לאפשר לאזרחים לתמוך בכינון מונרכיה נתמכה על ידי חברי האספה המכוננת, שהעדיפו כינון משטר פרלמנטרי ואשר הצעתם נדחתה באספה לפני כן. החוקה קבעה כי שני בתי הקונגרס של ברזיל יאמצו ברוב רגיל את השינויים בחוקה שיידרשו, ככל שיידרשו, בעקבות משאל העם.
המשאל

למשתתפים במשאל הוצגו שתי שאלות - האם הם תומכים בכינון רפובליקה או מונרכיה, והאם הם תומכים בקיום משטר נשיאותי או פרלמנטרי (ממשלתי). נקבע כי קול שיוטל לטובת מונרכיה ביחד עם שלטון נשיאותי ייפסל, שכן שתי האפשרויות אינן מתיישבות זו עם זו.
המשאל נערך על פי הוראותיו של חוק פדרלי שקיבל הקונגרס ונחתם על ידי הנשיא איתמר פרנקו ב-4 בפברואר 1993.
הציר בואנו הוביל את הקמפיין לחידוש המלוכה בברזיל ביחד עם הנסיך פדרו גסטאו מאורלאן-ברגנצה (אנ'), אחד משני הטוענים לכתר הקיסרות הברזילאית וראש ענף פטרופוליס של המשפחה הקיסרית. הגם שהקמפיין שלהם לא השיג את מטרתו, הרי הסיסמה שאימצו - הצביעו למלך! (בפורטוגזית: Vote no rei!) הפכה לאחת המוכרות ביותר בהיסטוריה של הבחירות ומשאלי העם בברזיל.
תוצאות המשאל

מתוך כ-147 מיליון תושבי ברזיל היו כ-90 מיליון בעלי זכות הצבעה. בפועל השתתפו במשאל 67 מיליון מצביעים (74.3 אחוזים), אף על פי שהצבעה בברזיל היא חובה הנאכפת על ידי הטלת קנס. מספר רב של קולות שהוטלו היו פתקים לבנים או שנפסלו.